CELEX: 62012FN0056
Language: el
Date: 2012-05-22 00:00:00
Title: Υπόθεση F-56/12: Προσφυγή-αγωγή της 22ας Μαΐου 2012 — ΖΖ κατά Επιτροπής

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/34
            
         Προσφυγή-αγωγή της 22ας Μαΐου 2012 — ΖΖ κατά Επιτροπής
   (Υπόθεση F-56/12)
   2012/C 243/58
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: EurAA Anwälte für Arbeitnehmer Rechtsanwaltschaft mbH, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Επιτροπής να μην καταβάλει στον γερμανικό συνταξιοδοτικό φορέα ή στον αντίστοιχο της Ευρωπαϊκής Ένωσης συνταξιοδοτικές εισφορές για τον προσφεύγοντα-ενάγοντα, μετά τη λήξη της συμβάσεώς του και για την περίοδο που ήταν άνεργος, και αίτημα εντάξεως του προσφεύγοντος-ενάγοντος στο συνταξιοδοτικό καθεστώς της Ευρωπαϊκής Ένωσης ή μεταφοράς των συνταξιοδοτικών του δικαιωμάτων στον γερμανικό συνταξιοδοτικό φορέα.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την υπ’ αριθ. R/813/11 απόφαση, της 24ης Φεβρουαρίου 2012, της αρμόδιας για τη σύναψη συμβάσεων παροχής υπηρεσιών αρχής της Γενικής Διεύθυνσης της Ευρωπαϊκής Επιτροπής,
            
         
               —
            
            
               να υποχρεώσει την καθής-εναγόμενη να εντάξει τον προσφεύγοντα-ενάγοντα, για την περίοδο από 1.4.2008 έως 31.8.2009, στο συνταξιοδοτικό σύστημα των υπαλλήλων και του λοιπού προσωπικού της Ευρωπαϊκής Κοινότητας και να καταβάλει τις σχετικές εισφορές,
            
         
               —
            
            
               επικουρικώς, να υποχρεώσει την καθής-εναγόμενη να υποβάλει στον γερμανικό συνταξιοδοτικό φορέα αίτηση αναδρομικής ασφαλίσεως για την περίοδο από 1.4.2008 έως 31.8.2009 και να καταβάλει τις σχετικές νόμιμες συνταξιοδοτικές εισφορές,
            
         
               —
            
            
               επικουρικώς, να διαπιστώσει ότι η καθής εναγόμενη υποχρεούται να καταβάλει στον προσφεύγοντα-ενάγοντα, όταν αυτός ξεκινήσει να λαμβάνει σύνταξη, αποζημίωση για το ποσό κατά το οποίο μειώθηκε η σύνταξή του σε σχέση με εκείνη που θα ελάμβανε, εάν είχαν καταβληθεί κατά την περίοδο από 1.4.2008 έως 31.8.2009 οι νόμιμες συνταξιοδοτικές συντάξεις στον νόμιμο συνταξιοδοτικό φορέα.